Nathan Bailey

Nathan Bailey (mortuus die 27 Iunii 1742) fuit lexicographus et philologus Britannicus, auctor principalis dictionarii cuius titulus est Dictionarium Britannicum: a more compleat universal etymological English dictionary than any extant, anno 1730 edito, adiuvantibus Philippo Miller botanista necnon G. Gordon mathematico; cuius origo fuit lexicum minus anno 1721 a Bailey solo divulgatum, titulo An universal etymological English dictionary. Nathan Bailey alios libros edidit, inter quos Dictionarium domesticum, opusque Colloquia familiaria Erasmi Roterodami Anglice vertit. Ad ecclesiam Septimi Diei Adventistarum ab anno 1691 haerebat; scholam in oppido Stepney iuxta Londinium tenebat.

Dictionarium Britannicum fuit fons principalis operis lexicographici Samuelis Johnson; exemplar enim paginis inanibus interfoliatum Johnson ad exscribendum A Dictionary of the English Language adhibitus est.

 Scripta 
 1736 : Dictionarium domesticum; Textus apud Internet Archive

 Bibliographia 
 "Bailey, Nathan or Nathaniel" in 
 "Bailey, Nathan or Nathaniel" in 
 Elizabeth David, "Hunt the ice cream" in Petits propos culinaires no. 1 (1979) pp. 8-13

Categoria:Nati saeculo 17
Categoria:Mortui 1742
Categoria:Interpretes Latino-Anglici
Categoria:Lexicographi
Categoria:Philologi Britanniae
Categoria:Magistri